Държавен вестник, бр. 17, 2018 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  17
УКАЗ № 47
На основание чл. 101, ал. 1 от Конститу-
цията на Република България
П О С Т А Н О В Я В А М :
Връщам за ново обсъждане в Народното 
събрание Закона за изменение и допълне-
ние на Закона за банковата несъстоятел-
ност, приет от 44-то Народно събрание на  
9 февруари 2018 г.
Издаден в София на 21 февруари 2018 г.
Президент на Републиката: 
Румен Радев
Подпечатан с държавния печат.
Министър на правосъдието: 
Цецка Цачева
МОТИВИ
за връщане за ново обсъждане в Народното 
събрание на разпоредби от Закона за изме-
нение и допълнение на Закона за банковата 
несъстоятелност, приет от 44-то Народно 
събрание на 9 февруари 2018 г.
Уважаеми народни представители,
Споделям обявената цел на промени-
те, направени със Закона за изменение и 
допълнение на Закона за банковата несъс-
тоятелност – да се подобри нормативната 
уредба в производствата по несъстоятелност 
на банки и да се улеснят фактическите и 
правните възможности на синдиците за 
попълване на масата на несъстоятелността. 
Подкрепям усилията на Народното събрание 
за по-голяма ефективност при защитата на 
публичния интерес в производството по 
банкова несъстоятелност, но тя следва да 
бъде постигната с конституционосъобразни 
средства. В тази връзка имам възражения 
по някои от преходните и заключителните 
разпоредби на приетия закон.
Без съмнение, конституционното правомо-
щие на Народното събрание да приема закони 
включва и правото му да преуреди вече настъ-
пили правни последици от юридически факти, 
възникнали преди приемането на съответния 
закон. Тази дейност на Народното събрание 
обаче следва да бъде упражнявана в рамки-
те, очертани от конституционния принцип 
за правовата държава. Като концепция този 
принцип изисква последователно законодател-
но регулиране на обществените отношения, 
поддаващи се на трайна уредба (Решение № 3 
от 2008 г. по к. д. № 3 от 2008 г.). Свързани с 
правовата държава са и принципите за прав-
ната сигурност, предвидимост и стабилност, 
принципът за забрана на обратното действие на 
правните норми, както и принципът за закрила 
на законно придобити права (Решение № 4 от 
11.03.2014 г. по к. д. № 12/2013 г.; Решение № 10 
от 29.09.2016 г. по к. д. № 3/2016 г.; Решение 
№ 12 от 11.11.2010 г. по к. д. № 15/2010 г.; Ре-
шение № 7 от 29.09.2009 г. по к. д. № 11/2009 г.; 
Решение № 7 от 19.06.2012 г. по к. д. № 2/2012 г.).
Всеки закон включва правила за поведе-
ние, които, за да могат да бъдат спазвани 
от адресатите, следва да действат зана-
пред – т.е. само за факти и обстоятелства, 
които възникват след влизането на закона в 
сила. Преобладаващата част от преходните 
и заключителните разпоредби на Закона за 
изменение и допълнение на Закона за банко-
вата несъстоятелност (ЗИД ЗБН) обаче имат 
същинско обратно действие. Те се прилагат 
спрямо факти, които са настъпили преди 
влизането на ЗИД ЗБН в сила и по отношение 
на които са се породили правни последици, 
като ги преурежда така, че да настъпят нови 
правни последици. С § 5, ал. 1 се обявяват 
за нищожни заличаванията на учредени 
от длъжници или трети лица обезпечения 
в полза на Корпоративна търговска банка 
(КТБ), извършени от квесторите, временните 
и постоянните синдици на тази банка. Това 
обхваща периода от поставянето на банка-
та под специален надзор (20.06.2014 г.) до 
започването на осребряване на имущество-
то. Така на нищожността, като най-тежка 
юридическа санкция за действителността на 
заличаванията, се придава обратно действие. 
Съгласно § 5, ал. 3 пак за минал период 
от време се обезсилват сроковете, изтекли 
по отношение на всички учредени в полза 
на КТБ обезпечения. По силата на § 6 се 
въвежда относителна недействителност на 
сделки, имащи за предмет прехвърляне на 
дялове или акции, извършени от длъжници 
на КТБ след поставянето на банката под 
специален надзор. Тъй като КТБ е поста-
вена под такъв надзор на 20.06.2014 г., това 
правило също е с обратно действие. С § 7 
цитираните разпоредби се прилагат също с 
обратна сила и за откритите до влизането 
на този закон в сила производства по не-
състоятелност. По този начин нищожността 
и относителната недействителност се при-
лагат спрямо заличавания, както и спрямо 
прехвърляния на дялове и на акции, които 
са съобразени с действащото към момента